
                REPUBLIKA HRVATSKA
 VUKOVARSKO-SRIJEMSKA ŽUPANIJA
                        OPĆINA LOVAS
POVJERENSTVO ZA DODJELU STIPENDIJA
KLASA: 604-01/26-01/3
URBROJ: 2196-17-02-26-3
U Lovasu, 1. listopada 2026.

Na temelju članka 5. Odluke o stipendijama Općine Lovas za akademsku godinu 2026./2027. (KLASA: 604-01/26-01/3, URBROJ: 2196-17-02-26-2 od 28. rujna 2026. godine), Povjerenstvo za dodjelu stipendija Općine Lovas raspisuje:

JAVNI NATJEČAJNI POZIV
ZA PODNOŠENJE ZAHTJEVA ZA DODJELU STIPENDIJA OPĆINE LOVAS ZA AKADEMSKU GODINU 2026./2027.

I.
Pozivaju se svi redovni studenti preddiplomskih i diplomskih, stručnih i sveučilišnih studija, od prve do posljednje godine studija, s prebivalištem na području Općine Lovas, koji ne primaju stipendiju iz drugih izvora te nisu ponavljači godine za koju podnose zahtjev, da podnesu zahtjev za stipendiju Općine Lovas za akademsku godinu 2026./2027.

Zahtjevi se podnose najkasnije do 20. listopada 2026. godine, osobno ili poštom na adresu:

Općina Lovas, ul. Ante Starčevića 5, 32 237 LOVAS, s naznakom „Za Povjerenstvo za dodjelu stipendija“.

II.
Uz zahtjev za stipendiju potrebno je priložiti:
1. presliku važeće osobne iskaznice
2. potvrdu fakulteta o statusu redovnog studenta i upisanoj godini studija, iz koje je jasno vidljivo da student ne ponavlja upisanu godinu
3. izjavu o neprimanju druge stipendije.




III.
Nepravodobni i nepotpuni zahtjevi neće se razmatrati.


IV.
Stipendija je godišnja i dodjeljuju se za period od listopada 2026. do srpnja 2027. godine.
   
V.
Ukupan iznos za stipendiranje osiguran u Proračunu Općine Lovas, podijelit će se na broj studenata koji ispunjavaju uvjete ovoga javnog natječajnog poziva, tako da će svaki student dobiti jednak mjesečni iznos, ali najviše do 150,00 eura mjesečno po studentu.

